Материалдык эмес жыргалчылык

Материалдык эмес жыргалчылык – КР жарандык мыйзамдарында коргоого алынган жарандык укуктардын өзалдынча объекттери: инсандын өмүрү жана саламаттыгы, абыройу, жеке кол тийгистиги, ар-намысы жана жакшы аты, ишкер бедели, жеке жашоонун колтийгистиги, жеке жана үйбүлөлүк купуя, эркин басып-туруу, жашоо жана туруктоо укугу, ысымга укуктуулук, автордукка укуктуулук, башка жеке мүлктүк эмес жана башка жаранга туулгандан тарта таандык болгон же мыйзам күчүнө жараша башка жолдор менен ажыратылбас жана берилбес укуктуулуктар. Каза болгон адамга таандык жеке мүлктүк эмес укуктар жана башка М. э. ж. мыйзамда каралган учурларда жана тартипте башка адамдар, анын ичинде укук ээсинин мурасчылары тарабынан ишке ашырылышы жана корголушу мүмкүн.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр